b'\n_START_ARTICLE_\nRemus Petcu\n_START_PARAGRAPH_\nRemus Petcu (n. 29 iulie 1935, Bucure\xc8\x99ti) este un fost opozant al regimului comunist din Rom\xc3\xa2nia.\n_START_SECTION_\nBiografie\n_START_PARAGRAPH_\nDup\xc4\x83 absolvirea liceului s-a \xc3\xaenscris la Facultatea de Medicin\xc4\x83 General\xc4\x83 a Institutului Medico-Farmaceutic din Bucure\xc8\x99ti.\n_START_SECTION_\nAtitudine disident\xc4\x83\n_START_PARAGRAPH_\n\xc3\x8en perioada c\xc3\xa2nd era student \xc3\xaen anul IV a participat la mi\xc8\x99c\xc4\x83rile revendicative ale studen\xc8\x9bilor din Bucure\xc8\x99ti \xc3\xaen 1956. A fost printre organizatorii unui miting de solidaritate \xc3\xaen Pia\xc8\x9ba Universit\xc4\x83\xc8\x9bii, programat pentru ziua de 15 noiembrie 1956. Studen\xc8\x9bii urmau s\xc4\x83 cear\xc4\x83 satisfacerea unor revendic\xc4\x83ri cu caracter politic \xc8\x99i social; era \xc3\xaens\xc4\x83 prev\xc4\x83zut\xc4\x83 \xc8\x99i posibilitatea de transformare a mitingului \xc3\xaentr-o mi\xc8\x99care de r\xc4\x83sturnare a regimului comunist, \xc3\xaen cazul \xc3\xaen care num\xc4\x83rul participan\xc8\x9bilor era mare. A fost arestat la 12 noiembrie 1956, fiind judecat \xc3\xaen lotul "Ivasiuc". Prin sentin\xc8\x9ba Nr. 481 din 1 aprilie 1957 a Tribunalului Militar Bucure\xc8\x99ti a fost condamnat la doi ani \xc3\xaenchisoare corec\xc8\x9bional\xc4\x83. A fost eliberat, dup\xc4\x83 executarea sentin\xc8\x9bei, la 11 noiembrie 1958, \xc3\xaens\xc4\x83 prin decizia Ministerului Afacerilor Interne Nr 16010/1960 i s-a fixat domiciliu obligatoriu \xc3\xaen localitatea R\xc4\x83chitoasa (azi disp\xc4\x83rut\xc4\x83, situat\xc4\x83 \xc3\xaen apropiere de Giurgeni din jude\xc8\x9bul Ialomi\xc8\x9ba) pe o durat\xc4\x83 de un an.\n_START_SECTION_\nEmigrare\n_START_PARAGRAPH_\nDup\xc4\x83 eliberare \xc8\x99i-a continuat studiile. \xc3\x8en 1981 a emigrat \xc3\xaen Germania.'